DRUŠTVO UPOKOJENCEV  PODUTIK
POVERJENICAM IN ČLANOM DRUŠTVA
OBVESTILO IN POVABILO NA  IZLET
KOROŠKA    -   MEŽICA
“Na Koroškem je fajn”, rečejo Korošci, ko vabijo goste v svojo družbo. Zato se podajmo na Koroško v Mežiško dolino, da spoznamo in doživimo  naravne in kulturne znamenitosti pokrajine in gostoljubnost domačinov.
ČETRTEK:  17. Septembra 2026   
 Odhod iz Podutika ob 07.00 uri in 07.05 uri  iz Krivca. 
 Povratek v Ljubljano okoli 20.00 ure.
Trojane – postanek za jutranjo kavico.
Mežica – Je manjše mesto v Sloveniji, ki leži v Mežiški dolini na skrajnem severu države ob meji z Avstrijo, ob sotočju reke Meže in potoka Šumca. Obdana je s čudovito naravo in hribi med katerimi  izstopata Peca in Uršlja gora. Mesto ima bogato rudarsko zgodovino, saj je bilo nekoč pomembno središče rudarstva in svinčene industrije. Ena največjih atrakcij Mežice je   podzemni muzej v nekdanjem rudniku svinca in cinka, danes urejen za turistične oglede. Ogledi so možni s pravim rudarskim vlakom, s kolesom po več kot 5 km dolgi kolesarski progi in s kajakom v podzemnem jezeru.
Zaradi izjemne geološke sestave,bogate kulturne, naravne in tehnične dediščine je Mežica del čezmejnega  UNESCO GLOBALNEGA GEOPARKA KARAVANKE, v okviru katerega se ohranja geološka dediščina ter izvaja kulturna in gospodarska revitalizacija območja.
Po prihodu v Mežico okoli 10.ure se bomo v spremstvu vodnice podali na odkrivanje znamenitosti kraja. Sprehodili se bomo po čebelarski učni krožni poti v dolžini 1,5 km po centru kraja. Občina  Mežica je v letu 2018 uredila to krožno pot v okviru projekta  MED-O-VITA. Učna pot prikazuje pomen čebel in zgodovino čebelarstva s poudarkom na varstvu naravne, kulturne in zgodovinske dediščine.
Sprehod bomo zaključili z ogledom GALLOBOVE ČEBELARSKE ZBIRKE, stalne razstave, posvečene bogati čebelarski dediščini ter posedeli  ob skodelici medovite kavice.
Ob 13.uri se bomo odpeljali na ogled rudnika v osrčje gore Pece s pravim rudarskim vlakom opremljeni z rudarsko opremo. Vožnja z vlakom po 3,5 km dolgem Klančnikovem rovu je edinstveno doživetje, ki traja približno 15 minut. Nato  bomo v spremstvu izkušenega vodnika nadaljevali ogled po tematski krožni poti, kjer nam bo predstavljena zgodovina rudarjenja. S pomočjo razstavljenih eksponatov bomo doživeli pravi “knapovski šiht”. Ogled rudnika traja do 2 uri. Temperatura v rudniku je 10 stopinj.
Izlet  bomo zaključili okoli 16.ure s kosilom v Gostilni in Pizeriji Krebs, Mežica
Priporočamo udobno obutev.

Cena izleta je 60 eur in vključuje avtobusni prevoz s cestnino, kavico, vstopnine, kosilo, stroške vodenja in organizacije izleta.

UDELEŽBA NA IZLETU JE PROSTOVOLJNA IN NA LASTNO ODGOVORNOST.

Prijave in vplačila pričakujemo do torka 8.septembra 2026
Podutik, 31.avgust 2026



Izlet je pripravila Ljerka Komar
